วันนี้ก็เป็นวันเสาร์แล้วนะครับเพื่อนๆ ^^
วันนี้นายลักกี้จะมารีวิวร้านไอศครีมอร่อยๆ ร้านหนึ่ง ที่มีบรรยากาศดีๆ น่านั่ง และมีเอกลักษณ์เฉพาะตัว
และร้านไอศครีมที่ผมจะมารีวิวในวันนี้คือ

ร้าน I-berry สาขา พาราไดซ์ ปาร์ค ครับ ^^

ที่ตั้ง : ชั้น 3 ของห้างพาราไดซ์ ปาร์ค บริเวณ โซนกลางของห้าง
การเดินทาง : ขับรถยนต์ส่วนตัวมาตามทางถนนศรีนครินทร์ หากมาจากทางบางกะปิ ขับเลยห้างซีคอนมาหน่อยเดียวจะเจอห้างอยู่ทางด้านซ้ายมือ

ร้าน  I-berry สาขา พาราไดซ์ ปาร์ค เป็น 1 ในรานสาขาของ I-berry ที่มีบรรยากาศดี ตกแต่งสวย น่านั่ง และที่สำคัญคือ ไม่มีความวุ่นวาย ได้อารมณ์ส่วนตัวแบบสุดๆ
ร้านจะตกแต่งได้สวยงาม เหมือนนั่งอยู่ในสวนเล็กๆ ที่นั่งเป็นโซฟาและม้านั่ง เลือกนั่งได้ตามสบาย มีโต๊ะรวมๆประมาณ 10 โต๊ะได้
ร้านสะอาด แอร์เย็นสบาย และพนักงานก็บริการดีครับ ^^

เมนูของทางร้านก็จะมีทั้งไอศครีม เครปและเค้กในแบบต่างๆ มากหน้าหลายตา ยิ่งเป็นส่วนของไอศครีมก็จะมีให้เลือกมากกว่า 10 รสชาติเลยทีเดียว
มีแบบทั้งเป็นชุดๆ เป็นถ้วยๆ หรือเป็นลูกๆให้เราเลือกสั่งได้ตามใจชอบ ในส่วนราคานั้นก็จะแตกต่างกันไปตามเมนู แต่ส่วนใหญ่นั้นราคาจะ 100 up นะครับ
(สามารถดูรายละเอียดเพิ่มเติมได้จากรูปที่ลง)

สำหรับในวันนี้ผมสั่ง Season Sensation เมนู Spring Sensation ( 210 บาท ) ครับ ^^
จะได้มา 1 ถ้วยโคน สามารถเลือกไอศครีมได้ 2 ลูก ผมเลือก รสสตอเบอรี่และมะม่วงมากิน และโรยด้วยผลไม้สดต่างๆ แต่จะเน้นที่สตอเบอรี่เป็นหลักครับ
รสชาติไอศครีม หวานอร่อยดีมาก ได้รสผลไม้นั้นๆได้อย่างเต็มๆ เนื้อไอศครีมก็แน่น ละลายยาก กินคู่กับ Topping ผลไม้สดเข้ากันได้เป็นอย่างดี
ให้ความสดชื่นเป็นที่สุด สรุปคือ ชอบทั้งหน้าตาและรสชาติเลยทีเดียว ^^

สรุปคะแนนตามความคิดเห็นของผม (เต็ม 5 คะแนน)
รสชาติ : 5  = รสชาติผสมผสานกันได้อย่างลงตัว เนื้อไอศครีมสื่อถึงรสผลไม้นั้นๆชัดเจน
บรรยากาศ : 5 = ร้าน I-berry สาขานี้ คนจะไม่พลุกพล่านมาก ได้ความเป็นส่วนตัว และสะอาด จัดแต่งสวย บรรยากาศดีๆ
บริการ 4 : บริการดีครับ มีรอยยิ้มในการให้บริการ
ราคา : 3.5 = ราคาอาจสูงกว่าเจ้าดังอื่นๆเล็กน้อย แต่ร้านนี้มีเอกลักษณ์ และรสชาติที่อร่อยมากกว่าในหลายๆเจ้าเลยครับ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 8 / 09 / 55